open-index/open-wikipedia-markdown huggingface dataset:
Rajecký maratón

thumb|right|Maskot maratónu
thumb|right|Štart maratónu

**Rajecký maratón** patrí medzi TOP bežeckých podujatí  na Slovensku a je zaradený do slovenskej bežeckej ligy. Podujatie usporadúva v druhú augustovú sobotu Maratón klub Rajec a jeho súčasťou je i polmaratón a In-line polmaratón. V roku 2018 sa uskutočnil jubilejný 35. ročník.

## Pozadie vzniku
Za vznikom behu je stávka troch bratov Uhlárikovcov v roku 1982, ktorej cieľom bolo zabehnúť z Rajca do Čičmian a späť. Odmenou pre víťaza bolo zbavenie sa povinnosti vykonávať domáce práce. Táto akcia sa veľmi zapáčila prostrednému z bratov, Pavlovi, ktorý ju o rok zorganizoval pre členov turistického oddielu. Veľký ohlas spôsobil, že v roku 1984 sa konal oficiálny 1. ročník maratónu. Odvtedy je riaditeľom, manažérom i hlavným organizátorom tohto športového sviatku v Rajci. 

## Popis tratí
* Maratón: úradne premeraná trať meria 42 195 m, jej povrch je asfaltový, výškový rozdiel je 200 m. Po štarte sa beží dvojkilometrový okruh mestom, potom cestou I/64 cez obce Šuja a Fačkov do Čičmian a späť na námestie v Rajci.

* Polmaratón: trať meria 21 097,5 m, po štarte dvojkilometrový okruh mestom, potom cez Šuju, na križovatke pri Kofole do Rajeckej Lesnej ku chate Žiar a späť na námestie v Rajci.

* In-line polmaratón: trať meria 22 100 m, po štarte dvojkilometrový okruh mestom, potom cez Šuju a Fačkov do cieľa v obci Čičmany.

## Zdroje
* Maratón klub Rajec
* História na stránke mesta 	 
		 
Kategória:Atletika na Slovensku
Kategória:Maratón
Dýzové prúdenie

thumb|Ilustrácia dýzového prúdenia
**Dýzové prúdenie** alebo (nenormovaný názov) **jetstream** (nesprávne *tryskové prúdenie*, ) je prúdenie v atmosfére, charakteristické rýchlosťami vetra vyše 30 m.s-1 (108 km.h-1) a smerujúce zo západu na východ. Priestor vymedzený izotachami,  ktoré vymedzujú dýzové prúdenie má značne pretiahnutý sploštený tvar. Charakteristickým znakom je tiež vertikálny strih vetra okolo 10 m.s-1 (36 km.h-1) na 1 km výšky. Dýzové prúdenie sa vyskytuje v troposfére, stratosfére i mezosfére. V troposfére sa vyskytuje najčastejšie 1 až 2 km pod tropopauzou na hranici susediacich vzduchových hmôt, ktorých teploty sú výrazne rozdielne. Vyskytuje sa teda medzi polárnou, Ferrelovou a Hadleyovou bunkou.

Prúdenie bolo objavené letcami počas druhej svetovej vojny. Dýzové prúdenie má značný význam v leteckej doprave, respektíve letectve, pretože uľahčuje let a znižuje množstvo spotrebovaného paliva – to platí v prípade letu v smere dýzového prúdenia. Ak lietadlo letí opačným smerom, dýzové prúdenie zvyšuje spotrebu a predlžuje čas potrebný na prepravu. Ak sa lietadlo snaží vyhnúť dýzovému prúdeniu, väčšinou opúšťa ortodrómu.

## Zdroje

## Externé odkazy
* Analýza a predpoveď dýzového prúdenia 
* http://flyup.sk/adren/Clanky98_1/98_1_3.htm

Kategória:Meteorológia
Sympatotropná látka

**Sympatotropná látka** je látka pôsobiaca na sympatikus. Môže to byť:
* sympatomimetikum alebo 
* sympatikolytikum.
Nataša Zverevová

**Nataša Zverevová**, ,  (* 16. apríl 1971, Minsk, Bielorusko) je bývala bieloruská profesionálna tenistka. Počas svojej kariéry vyhrala 4 turnaje WTA v dvojhre a 80 turnajov vo štvorhre.

## Finálové účasti na turnajoch WTA (4)

### Dvojhra - výhry (4)

## Externé odkazy

Kategória:Bieloruskí tenisti
Kategória:Osobnosti z Minska
Selket

thumb|Bohyňa Selket

**Selket** (iné názvy: **Selchis**, **Selkis**, **Selkhit**, **Selkit**, **Selqet**, **Serkhet**, **Serket-hetyt**, **Serqet** a **Serquet**) je bohyňa starovekého Egypta. Najčastejšie je zobrazovaná ako škorpión, prípadne ako žena so škorpiónom na hlave.

Selket bola považovaná za veľmi dôležitú bohyňu (jedným z dôvodov môže byť ten, že jeden z najnebezpečnejších druhov škorpióna žije v severnej Afrike) a niekedy bola označovaná ako ochrankyňa faraónov. Vo všeobecnosti ochraňovala ľudí pred uštipnutím škorpióna. Je považovaná aj za ochrankyňu mŕtvych. Spolu s bohyňami Eset, Neit a Nebthet strážila mumifikované telá zomrelých a vnútornosti vyňaté z tiel pri mumifikácii. 
Tieto štyri ochranné bohyne strážia, stojac každá v jednom rohu s rozpaženými rukami, skriňu na kanopy, kde boli vnútornosti v hrobke uložené. 

Bohyňa Selket bola spolu s ďalšími bohmi (Synmi Horovými, Eset, Neit a Nebthet) zobrazovaná aj na ovinadlách a amuletoch, ktoré sa prikladali k mŕtvemu pri mumifikácii. 

## Iné projekty

## Zdroj a referencie

* 

Kategória:Egyptské bohyne
Kuk (boh)

**Kuk** (iné názvy: **Kek**, **Keku**) je staroegypský boh. Podľa hermopolitskej kozmogónie patril počas obdobia Strednej ríše do Ogdoady (Osmora) – skupiny ôsmich prvotných božstiev, uctievaných v Chmúneve (Hermopolis), kde spolu so svojím ženským náprotivkom Kauket predstavovali ako pár *prvotnú tmu*.

Rovnako ako ďalší mužskí bohovia Osmora bola aj Kuk znázorňovaný ako žaba, prípadne ako muž so žabou hlavou.

## Referencie

## Zdroj
* 

Kategória:Egyptskí bohovia
Štyria Horovi synovia

thumb|Synova Horovi
[thumb|Sada [kanopa|kanop s vyobrazením Horových synov]]

**Štyria Horovi synovia** alebo len **Horovi synovia** je pôvodné egyptské označenie skupiny štyroch prevažne pohrebných staroegyptských bohov považovaných za synov boha Hora v jeho podobe Haruera, Harsemsua alebo Hora z Chemi; podľa nejasných náznakov ich matkou mala byť bohyňa Eset.  Sú to bohovia:
* Duamutef
* Hapi
* Kebehsenuf
* Imset

V textoch pyramíd sú spomínaní ako „priatelia kráľa“ a zosnulému panovníkovi pomáhajú v jeho výstupe na nebesá. Neskôr sa spomínajú ako ochrancovia zomrelých, najmä pred hladom a smädom,  
a ochraňovali ich pred nebezpečím. 
Ako ochrancovia sa niekedy pripojili k slnečnému bohovi, čím mu mali pomáhať v boji proti Apopovi, princípu zla, temnoty a chaosu. 

Zúčastňujú sa pohrebu a ochraňujú pľúca, pečeň, žalúdok a črevá, teda jednotlivé vnútorné orgány vyberané z tela mŕtveho pri mumifikácii. Preto sú od konca 18. dynastie (tj. od Novej ríše) často zobrazovaní na kanopách, v ktorých bývali orgány uložené. 

Synovia Horovi vystupujú v ľudskej podobe, v neskoršej dobe môžu byť s výnimkou Imseta zobrazovaní aj so zvieracími hlavami: Duamutef šakaľou, Hapi opičou a Kebehsenuf s hlavou sokola. V Knihách mŕtvych majú podobu malých mumifikovaných postavičiek stojacich pri podsvetnom súde v blízkosti Usira. V hrobke pripisovanej panovníkovi Ajemu sú nezvyčajne zachytení ako štyri úplne ľudské mumifikované kráľovské postavy sediace vo dvojiciach po stranách obetného stola, pričom Duamutef a Kebehsenuf majú na hlavách hornoegyptskou bielu korunu, kým Imset a Hapi nesú červenú korunu Dolného Egypta.  

Synovia Horovi boli zároveň aj predstavitelia vetrov vanúcich zo štyroch svetových strán, prípadne svetových strán samotných: Duamutef východnej, Hapi severnej, Kabehsenuf západnej a Imset južnej.

## Zdroj

## Referencie

## Iné projekty

Kategória:Egyptskí bohovia
Amaunet

[náhľad|Socha egyptskej bohyne '''Amaunet''' v chrámovom komplexe [Karnak]]
**Amaunet** (alebo tiež **Amunet**, **Amonet**; starogr. *Amauni* (*Αμαυνι*)) je bohyňa starovekého Egypta; je to ženský náprotivok boha Amona a pravdepodobne nikdy nevystupovala ako samotné božstvo. Podľa Hermopoliskej kozmogónie patrila počas obdobia Strednej ríše do skupiny ôsmich prvotných božstiev (Ogdoady) uctievaných v Chmúneve (Hermopolis), kde spolu s bohom Amonom predstavovali ako pár buď živel *vzduch* (energiu vzduchu), alebo predstavovali princíp *skrytosti* 
(*skrytého dynamizmu*). 
Jej meno v preklade znamená *Skrytá* 
a prvýkrát sa objavila v Textoch pyramíd.  Je zobrazovaná ako žena, ktorá má na hlave Deshret, červenú korunu Dolného Egypta. 

Počas 12. dynastie (Stredná ríša) bola postupne nahradená bohyňou Mut, ktorá sa stala Amonovou božskou manželkou. Naďalej si však zachovala lokálny význam v Tébach a okolí, kde uctievali Amona.

Jej postava je vyobrazená na emblematických pilieroch, ktoré v centrálne časti Amonovho chrámu dal postaviť na sklonku svojej vlády faraón Thutmose III.. Na týchto dvoch pilieroch sa na východnej a západnej stene nachádzajú reliéfy faraóna v božskom objatí bohov Amona, Mut, Hathor a Amaunet. 

Bohyňa Amaunet je tiež znázornená na reliéfoch východnej steny v luxorskom chráme, na ktorých sprevádza boha Amona počas posledného obradu sviatku *opet*. Pri tomto poslednom obrade faraón vstupuje po druhýkrát do chrámu, kde bohovi Amonovi odovzdáva kyticu kvetov a za to ho Amon posiluje.  

Postava bohyne Amaunet sa zúčastňovala aj ďalšieho egyptského sviatku, kultového rituálu, *Krásny sviatok údolia*. Približne v poamarnskom období sa procesia, ktorú pôvodne absolvovala iba procesná socha boha Amona putujúca z Karnaku cez Níl na posvätné miesta na západnom brehu, rozrástla aj o bárky ďalších bohov - Mut, Chonsa a Amaunet, a ďalšie sochy zosnulých panovníkov, prípadne iných, vysokopostavených úradníkov. 

## Referencie

## Zdroj
* 

## Iné projekty

Kategória:Egyptské bohyne
.sv

**.sv** je internetová národná doména najvyššej úrovne pre štát Salvádor.

## Externé odkazy
* WHOIS 

Kategória:Národné domény najvyššej úrovne
sv
Dolní Heršpice

**Dolní Heršpice** je jedno z 48 katastrálnych území štatutárneho mesta Brna, súčasť mestskej časti Brno-jih a do 16. apríla 1919 samostatná obec. Katastrálne územie má rozlohu 312,58 ha, je tu evidovaných 15 ulíc a 301 adries.

## Referencie

## Iné projekty

Dolní Heršpice
SOR NB 18 City

**SOR NB 18 City** je model mestského kĺbového nízkopodlažného autobusu z produkcie východočeskej spoločnosti SOR Libchavy. Prototyp bol vyrobený v roku 2006, sériová výroba začala v roku 2008.

## Konštrukcia
Autobus NB 18 je prvý kĺbový model značky SOR. Je odvodený od úplne nízkopodlažného štandardného typu NB 12. Je to trojnápravový autobus určený do mestskej premávky. Hnacia náprava je zadná značky ZF, rovnako ako stredná, predná náprava je vlastnej výroby s nezávisle zavesenými kolesami. Motor a automatická prevodovka sa nachádza v ľavom zadnom rohu vozidla. Karoséria je zvarená z oceľových profilov, je zvonka oplechovaná a v interiéri obložená plastovými doskami. Podlaha je vo výške 360 mm nad vozovkou. Vstup zabezpečuje pätoro dvojkrídlych dverí, v prednom článku troje, v zadnom dvoje.

Z autobusu NB 18 s naftovým motorom je odvodený autobus SOR NBH 18 s hybridným pohonom (paralelná hybridná pohonná jednotka od firmy Allison umožňuje akumuláciu brzdnej energie, ktorá je následne využívaná pre rozjazd prostredníctvom dvoch elektromotorov vystavených do automatickej prevodovky) a trolejbusy SOR TNB 18 a Škoda 31Tr SOR.

## Výroba a premávka
[náhľad|Voz SOR NB 18 na linke  na zastávke [Hodžovo námestie|Hodžovo nám.]]
V roku 2006 predstavila spoločnosť SOR na brnenskom Autotecu úplne novú radu nízkopodlažných autobusov. Štandardný voz NB 12 aj kĺbový NB 18 tu boli predstavené svojimi prototypmi a po ukončení veľtrhu vykonali obidve vozidlá skúšobnú a predvádzaciu jazdu po mestách Česka a Slovenska. Druhý autobus typu NB 18 bol predstavený na Autotecu 2008, od prvého prototypu sa odlišuje upraveným designom. Sériová výroba začala na jeseň v roku 2008, v januári 2009 bolo dodaných prvých deväť sériových autobusov NB 18 do Nitry.

Na Slovensku tieto vozidlá premávajú v mestách:
* Bratislava (DPB 183 ks)
* Košice (DPMK 86 ks)
* Nitra (Arriva 9 ks), (Transdev 15 ks)
* Prešov (DPMP 13 ks)
* Spišská Nová Ves (Eurobus 2 ks).

V Bratislave premávajú na linkách                                       

## Referencie

## Zdroj

## Iné projekty

Kategória:Autobusy SOR
Kategória:Kĺbové autobusy
SOR NB 12 City

right|thumb|SOR NB 12 City

**SOR NB 12 City** je model českého mestského štandardného plne nízkopodlažného autobusu, ktorý vyrábala spoločnosť SOR Libchavy. Prototyp vznikol v roku 2006, sériová výroba začala o dva roky neskôr.

Je to prvý plne nízkopodlažný autobus z produkcie firmy SOR. Model NB 12 je dvojnápravový a v celom priestore vozu je plne nízkopodlažný. Hnacia náprava je zadná, motor a prevodovka sa nachádza v ľavom zadnom rohu. Karoséria je zvarená z oceľových profilov, zvonku je oplechovaná, zvnútra obložená plastovými doskami. Podlaha sa nachádza vo výške 360 mm nad vozovkou. Kabína vodiča je uzatvorená. Predná náprava je značky SOR, zadná tuhá náprava je značky VOITH. Tieto vozidlá sú vybavené naftovým motorom Iveco Tector.

Vyrábala sa aj verzia s pohonom na stlačený zemný plyn (CNG), ktorá je označená ako SOR NBG 12. Tieto vozy sú vybavené motorom Cummins s výkonom 206 kW a štyrmi tlakovými nádobami na plyn na streche autobusu.

SOR NB 12 koncepčne nadväzuje na svojho čiastočne nízkopodlažného predchodcu SOR BN 12.

Na Slovensku tieto autobusy premávajú na linkách MHD v mestách Bratislava (DPB), Košice (DPMK), Nitra (Arriva, Transdev), Prešov (DPMP), Liptovský Mikuláš (Arriva Liorbus), Prievidza (SAD Prievidza), Spišská Nová Ves (eurobus), Trnava (Arriva) a Pezinok (AZ-Lines)

V Bratislave premávajú na linkách:                            

## Iné projekty

## Zdroj

Kategória:Autobusy SOR
Kategória:Kĺbové autobusy
SOR B 7,5

**SOR B 7,5** je model českého mestského midibusu (autobusu s dĺžou 7,5 m). Vyrábala ho spoločnosť SOR Libchavy v rokoch 1996 až 1997.

Je to dvojnápravový autobus, ktorý je určený pre mestskú premávku a prepravu cestujúcich na menej vyťažených linkách. Je odvodený z medzimestského modelu C 7,5. Priestorový rám vozidla je zvarený z oceľových profilov. Hnacia náprava je zadná, motor a mechanická prevodovka sú umiestnené v zadnej časti vozu. Midibus má v pravej bočnici dvoje výklopné dvere (prvé sú jednokrídlové, druhé dvojkrídlové). Oproti druhým dverám sa nachádza priestor pre kočík.

## Zdroj

## Iné projekty

Kategória:Autobusy SOR
Letné olympijské hry 1964

**XVIII. letné olympijské hry** sa konali od 10. do 24. októbra 1964 v japonskom Tokiu.

## Česko-slovenské medaily
náhľad|Olympijská pochodeň použitá počas hier v Tokyu.

## Medailová bilancia

## Externé odkazy
* LOH 1964 na oficiálnej stránke MOV 


1964
Kategória:Šport v 1964
OH
Letné olympijské hry 1976

**XXI. letné olympijské hry** sa konali v kanadskom Montreali od 17. júla do 1. augusta 1976.

Na Olympijských hrách získal v šprinte zlatú olympijskú medailu cyklista Anton Tkáč, keď vo finále porazil desaťnásobného majstra sveta Francúza Daniela Morelona.

## Medailová bilancia

## Iné projekty

## Externé odkazy
* LOH 1976 na oficiálnej stránke MOV 


1976
Kategória:Šport v 1976
OH
Kategória:1976 v Kanade
Kategória:Športové podujatia v Montreale
Aggtelek (obec)

**Aggtelek** () je obec v Maďarsku v Boršodsko-abovsko-zemplínskej župe v Putnockom okrese.

Má rozlohu 4 382 ha a žije tu 569 obyvateľov (2009).

## Iné projekty

Kategória:Obce v Maďarsku
Ángel Di María

**Ángel Fabián Di María Hernández** (* 14. február 1988, Rosario) je argentínsky futbalista, ktorý v súčasnosti hráva za portugalskú Benficu   a Argentínske národné mužstvo. Dokáže hrať na pozícií krídelníka alebo ofenzívneho záložníka.

## Iné projekty

## Externé odkazy
* Profil na fifa.com 

Kategória:Narodenia v 1988
Kategória:Argentínski futbalisti
Kategória:Hráči Real Madrid CF
Kategória:Hráči SL Benfica Lisabon
Kategória:Hráči Manchester United FC
Kategória:Hráči Paris Saint-Germain FC
Kategória:Hráči Juventus FC
Kategória:Hráči Ligue 1
Kategória:Argentínski olympionici
Kategória:Olympijskí víťazi vo futbale
Kategória:Hráči Majstrovstiev sveta vo futbale 2010
Kategória:Hráči Majstrovstiev sveta vo futbale 2018
7. návštevná expedícia (ISS)

**7. návštevná expedícia** (skrátene **EP-7**; ) na Medzinárodnú vesmírnu stanicu (ISS) bola krátkodobá výprava ruského kozmonauta Jurija Šargina na stanici. Po týždennom pobyte na stanici a splnení vedeckého programu sa Šargin vrátil na Zem.

## Posádka
### Hlavná
*  Jurij Šargin (1), palubný inžinier 2, Kozmické vojská Ruska

V zátvorkách je uvedený celkový počet letov do vesmíru vrátane tejto misie.

### Záložná
* Náhradník nebol určený.

## Priebeh výpravy
### Prípravy
Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz . Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.

Na voľné miesto v Sojuze TMA-5 sa spočiatku od apríla 2004 pripravoval Gregory Olsen, ale v júni 2004 ho lekári z výcviku vyradili, pokračoval potom aspoň v štúdiu teórie a na ISS sa dostal až v 9. návštevnej expedícii.

Následne, v júni - auguste 2004, prebiehali rokovania o možnom lete medzi Roskosmos a ruským podnikateľom Sergejom Polonským. Polonskij prešiel výcvikom účastníka kozmického letu už v septembri - októbri 2002 a januári - februári 2003. Avšak rozhovory skončili neúspešne, oficiálne z medicínskych príčin (prílišná výška kandidáta - 194 cm), neoficiálne pre nezaplatenie požadovanej sumy.

Po odpadnutí Polonského zostal jediným kandidátom Jurij Šargin, jediný príslušník ruských kozmických vojsk s výcvikom kozmonauta. Oficiálne bol do posádky Sojuzu TMA-5 zaradený 27. augusta 2004.

### Priebeh letu
Saližan Šaripov a Leroy Chiao z Expedície 10 odštartovali so Šarginom 14. októbra 2004 z kozmodrómu Bajkonur v lodi Sojuz TMA-5. Po dvoch dňoch samostatného letu sa 16. októbra spojili so stanicou.

Po spojení sa kozmonauti privítali so stálou posádkou ISS, vyložili náklad na stanicu a Šargin začal plniť vedecký program svojho letu. Kozmonaut sa venoval predovšetkým sérii lekárskych experimentov skúmajúcich vplyv kozmického letu na zdravie kozmonautov, ďalej sledovanie povrchu Zeme pre ekologické štúdie, a technologickým pokusom. 

Po týždennom pobyte na ISS sa 23. októbra 2004 o 21:08 UTC vracajúca sa posádka Expedícia 9 a Šargin v Sojuze TMA-4 odpútali od stanice a 24. októbra o 0:36 UTC pristáli v severnom Kazachstane, neďaleko Arkalyku. 

## Referencie

* 


Kategória:Návštevné expedície Medzinárodnej vesmírnej stanice
Kategória:Kozmonautika v 2004
Tupouhlý trojuholník

**Tupouhlý trojuholník** je trojuholník, ktorého jeden vnútorný uhol je tupý (t. j. väčší ako 90° a menší ako 180°).

náhľad|Tupouhlý trojuholník

## Vlastnosti
*Priesečník výšok (ortocentrum) leží mimo trojuholníka.
*Stred opísanej kružnice leží mimo trojuholníka. 
*Časť ortického trojuholníka leží mimo trojuholníka. 
*Tupouhlý trojuholník nikdy nemôže byť rovnostranný, ale môže byť rovnoramenný.

## Pozri aj
*Rovinné geometrické útvary
*Mnohouholník
*Trojuholník
*Rovnostranný trojuholník
*Rovnoramenný trojuholník

## Zdroje

## Externé odkazy
* Základné rovinné útvary – trojuholník 

Kategória:Trojuholník
Oliver Heaviside

**Oliver Heaviside** (* 18. máj 1850, Londýn, Spojené kráľovstvo - † 3. február 1925, Torquay) bol anglický elektrotechnik, matematik a fyzik. 

Ako prvý použil komplexné čísla na štúdium elektrických obvodov, objavil niekoľko techník na riešenie diferenciálnych rovníc, preformuloval Maxwellove rovnice do reči elektrických a magnetických síl a nezávisle od Willarda Gibbsona sformuloval vektorový počet. Je po ňom pomenovaná Heavisidova funkcia, ktorá je integrálom Diracovej delta funkcie.

Svoje vedecké znalosti získal ako samouk a väčšinu svojho života bol v rozporoch s vedeckou komunitou. Napriek tomu však jeho práca výrazne ovplyvnila smerovanie vtedajšej matematiky a elektrotechniky.

## Iné projekty

## Externé odkazy
* Gustafson, Grant, "*[http://www.math.utah.edu/~gustafso/HeavisideCoverup.pdf Heaviside's Methods]*". math.Utah.edu. (PDF)
* Katz, Eugenii, . Hebrew University of Jerusalem.
* Naughton, Russell, "*[https://webarchive.nla.gov.au/awa/20040302130000/http://pandora.nla.gov.au/pan/13071/20040303-0000/www.acmi.net.au/AIC/HEAVISIDE_BIO.html Oliver W. Heaviside]: 1850 – 1925*". Adventures in CyberSound.

Kategória:Narodenia v 1850
Kategória:Úmrtia v 1925
Kategória:Anglickí matematici
Kategória:Anglickí fyzici
Kategória:Anglickí elektrotechnici
Kategória:Členovia Kráľovskej spoločnosti
Dole hlavou

**„Dole hlavou“** je prvý singel z albumu "Tráva musí rásť" speváka Mira Jaroša. 

## Vznik
Pieseň vznikla, keď mal spevák dvanásť rokov. Pri hľadaní inšpirácie na tretí album na ňu náhodou narazil a napísal k nej nový text. Do rádií sa dostala v máji 2010. Na podporu singla vyšla rádiová a akustická verzia piesne. Spevák po prvýkrát použil vo svojej tvorbe gitalele..

## Verzie nahrávky
*"Radio edit"
*"Radio edit instrumental"
*"Akustická verzia"
*"Akustická verzia instrumental"
*"Albumová verzia"

## Hranie v rádiách
V 26. týždni v roku 2010 sa nahrávka stala šiestou najhranejšou slovenskou skladbou.

## Referencie


## Externé odkazy
*Oficiálna stránka Mira Jaroša

Kategória:Piesne Mira Jaroša
Kategória:Piesne z 2010
Opísaná kružnica

**Opísaná kružnica** je kružnica, na ktorej ležia všetky vrcholy rovinného útvaru.

## Kružnica opísaná trojuholníku
Stred kružnice opísanej trojuholníku je priesečník osí strán trojuholníka, polomer sa rovná vzdialenosti stredu od ľubovoľného vrcholu. Každému trojuholníku možno opísať kružnicu.

### Vlastnosti opísanej kružnice trojuholníka
* Veľkosť polomeru opísanej kružnice určuje vzťah
:r = \frac{a}{2\sin\alpha} = \frac{b}{2\sin\beta} = \frac{c}{2\sin\gamma}.
* Spojnica stredu opísanej kružnice a jednotlivých vrcholov trojuholníka sú kolmé k stranám jeho ortického trojuholníka (tzv. Nagelova veta).
* Kružnica deviatich bodov je rovnako vzdialeným obrazom opísanej kružnice so stredom rovnoľahlosti v ťažisku trojuholníka a koeficientom κ = - 0,5.
* Stredom úsečky spájajúcej stred opísanej kružnice a Lemoinov bod je zároveň stredom prvej Lemoinovej kružnice.
thumb|center|500px|Opísaná kružnica trojuholníka a jej konštrukcia<br />Opísaná kružnica <math>k (S;r)</math><br />osi strán <math>o^a, o^b, o^c</math><br />stred kružnice <math>S \in \cap o^a \cap o^b \cap o^c</math> <br />polomer kružnice <math>r=|AS|</math>

### Simsonova priamka
thumb|Opísaná kružnica a Simsonova priamka
Ak z ľubovoľného bodu *X* opísanej kružnice vedieme kolmicu k jednotlivým stranám, päty kolmíc ležia na priamke. Nazýva sa Simsonova priamka. Ak tento bod *X* spojíme s ortocentrom (priesečník výšok trojuholníka), potom Simsonova priamka prechádza stredom tejto úsečky. Simsonova priamka sa volá podľa anglického matematika Roberta Simsona (1687-1768). Niekedy sa označuje aj ako Wallaceova priamka.
 
#### Popis obrázka
Opísaná kružnica a Simsonova priamka:
* ABC
* a, b, c – strany
* oa, ob, oc - osi strán,
* O – priesečník osí strán (stred opísanej kružnice),
* X – ľubovoľný bod, ležiaci na opísanej kružnici
* ka, kb, kc – kolmica na strany, vedená z bodu X
* Sa, Sb, Sc – päty kolmíc ka, kb, kc
* s – Simsonova priamka
* va, vb, vc – výšky,
* V – priesečník výšok (ortocentrum)
* S – stred úsečky VX

### Tálesova kružnica

Opísaná kružnica pravouhlého trojuholníka sa nazýva Tálesova kružnica. Stred Tálesovej kružnice leží v strede prepony trojuholníka. Ak máme napr. trojuholník ABC, hovoríme, že Tálesova kružnica je zostrojená nad priemerom AB.

Pre každú úsečku AB platí, že Tálesova kružnica zostrojená nad priemerom AB (s vybraním bodov A a B) je množinou vrcholov C všetkých pravouhlých trojuholníkov ABC s preponou AB.

## Kružnica opísaná štvoruholníku
Stred opísanej kružnice štvorca alebo obdĺžnika je priesečník uhlopriečok daného rovnobežníka.

## Pozri aj
* Vpísaná kružnica
* Pripísaná kružnica
* Lemoinova kružnica

## Zdroje

* Kružnica opísaná trojuholníku

## Literatúra
* 

Kategória:Kružnice
Kategória:Trojuholník
Karditsa

**Karditsa** (gr. *Καρδίτσα*) je mesto v Grécku v kraji Tesália. Je to hlavné mesto rovnomenného okresu (nomos). Žije tu približne 37 000 obyvateľov. Mesto je postavené v Tesálskej nížine, z južnej strany je vidieť pohorie Agrafa a blízko sa nachádza aj jazero Plastira.

## História
Karditsa je jedno z najnovších miest Tesálie, bolo založené niekedy koncom byzantskej doby, kedy sa tu usadili grécki obyvatelia okolitých dedín, známi ako Karaguni, ktorí tvoria aj dnes približne 50 % obyvateľstva kraja Karditsa. Počas tureckej nadvlády sa v meste usadili aj Gréci z neďalekej Evrytánie (kraj Agrafa) a Epiru, usadilo sa tu aj niekoľko Arumunských rodín a tiež Turci. Koncom 19. stor., kedy Karditsa pripadla Grécku, sa mnoho Turkov vysťahovalo do Turecka. Zvyšok Turkov opustil mesto v roku 1923 počas Grécko-tureckej výmeny obyvateľov. Karditsa bola ako prvé mesto Európy oslobodená od nacistickej okupácie, kedy mesto dobyli grécki povstalci zo strany ELAS. Z Karditse pochádza aj známa grécka speváčka a víťazka Eurovízie v roku 2005, Elena Paparizou.

## Meno
Meno Karditsa pochádza z gréckeho slova *kardia-srdce*, pretože mesto sa nachádza v strede Tesálie a aj celého Grécka.   

## Iné projekty

Kategória:Mestá v Grécku
Claude Alexandre de Bonneval

**Claude Alexandre, gróf de Bonneval** (známy aj ako **Ahmed-paša** alebo **Humbaraci Ahmed paša**; * 14. júl 1675, Coussac-Bonneval, Francúzsko - † 23. marec 1747, Istanbul, Turecko) bol islamský renegát, bývalý veliteľ delostrelcov spojeneckej armády, ktorá porazila Osmanov v bitke pri Petrovaradíne. Kvôli zneužitiu právomocí upadol do nemilosti a bol vypovedaný z celej Európy. Následne prešiel do služieb Mehmeda I., osmanského sultána v roku 1731.

U Osmanov vykonával funkciu sultánovho poradcu, viedol reorganizáciu a modernizáciu tureckej armády, menovite delostrelectva. Konvertoval na islam. Navštevovali ho mnohé osobnosti z Európy, medzi inými aj Giacomo Casanova. Humbaraci Ahmed Paša tvoril spojovaciu diplomatickú cestu medzi islamským a kresťanským svetom. 

De Bonneval presvedčil sultána Mehmeda I. aby uzavrel spojenectvo Otomanskej ríše s Francúzskom a Švédskom proti cárskemu Rusku vo vojne o poľské nástupníctvo.

## Referencie


## Externé odkazy
* Encyclopaedia Larousse

## Zdroj
*   

 

 

Kategória:Francúzske vojenské osobnosti
Přízřenice

**Přízřenice** je jedno z 48 katastrálnych území štatutárneho mesta Brna, súčasť mestskej časti Brno-jih a do 16. apríla 1919 samostatná obec. Katastrálne územie má rozlohu 381,63 ha, je tu evidovaných 14 ulíc a 441 adries.

## Referencie

## Iné projekty

Přízřenice
Trikala

thumb|Rieka Litheos
thumb|Mestská mešita
**Trikala** (gr. *Τρίκαλα*) je mesto v Grécku v kraji Tesália a je hlavným mestom rovnomenného okresu (nomos). Žije tu približne 52 000 obyvateľov.

## Dejiny
Mesto je osídlené už od 3. tisícročia pred Kr., kedy sa nazývalo *Trikké*, alebo *Trikka*, podľa rovnomennej nymfy. Podľa mytológie tu žil a vládol Asklépios, boh lekárov. V klasickom staroveku tu bol Asklépiovi zasvätený chrám a mesto Trikka patrilo k najznámejším centrám asklépiovho kultu. Podľa Homéra sa Trikka zúčastnila Trójskej vojne. Táto bohatá mytológia je dôkazom toho, že Trikka bola počas mykénskej doby významným mestom a sídlom vládcu. V 5. stor. pred Kr. pripadla Peržanom, po oslobodení sa spojila s ďalšími mestami Tesálie. V 4. stor. oblasť ovládli Macedónci, v 2. stor. pred Kr. Rimania. Postupne sa tu začínalo šíriť kresťanstvo, čím upadal Asklépiov kult. Od roku 395 patrí Byzancií. V 4. a 5. stor. mesto dobyli Góti a Huni, v 6. stor. Slovania a v 10. stor. bola ovládaná Bulharmi. Po ich porážke sa opäť prinavrátila Byzancií. Od tejto doby sa používa dnešné meno *Trikala*. V 13. stor. mesto pripadlo Európanom, no neskôr ho ovládol susedný grécky Epirský despotát a nakoniec opäť Byzancia. V roku 1393 mesto ovládli Turci. Počas tejto doby bola Trikala dôležitým centrom gréckej vzdelanosti, existovala tu grécka škola, kde vyučovali mnohí známi grécki vzdelanci, ako Dionysos Filosofos. V roku 1881 sa Trikala a celá Tesália a Epirus pripojili ku Grécku. Od tejto doby bola Trikala strediskom poľnohospodárstva, začiatkom 20. stor. tu prebiehali rôzne roľnícke povstania proti veľkostatkárom a v roku 1906 tu bol založený prvý poľnohospodársky spolok v Grécku.

## Obyvateľstvo
Väčšina obyvateľov bola vždy tvorená Grékmi, v tureckej dobe tu žila aj turecká komunita, ktorá však počas Grécko-tureckej výmene obyvateľov v roku 1923 Trikalu opustila. V tureckej dobe sa tu usadilo aj niekoľko arumunských rodín z neďalekého pohoria Pindos a dodnes tu tvoria jazykovú menšinu. Časť miestneho gréckeho obyvateľstva patrí pod skupinu tzv. Karagunov.

## Kultúra
Trikala je známa ako centrum hudobnej kultúry, pretože odtiaľto pochádzalo množstvo významných skladateľov a hudobníkov, napríklad Vasilis Tsitsanis, známy skladateľ minulého storočia, Apostolos Kaldaras, Dimitros Mitropanos a spevák Babis Bakalis. V meste sú rôzne múzeá, najznámejšie je archeologické múzeum, ľudové múzeum a hudobné múzeum. Existuje tu aj archeologická lokalita starovekého mesta, veža s hodinami a turecká mešita.

## Iné projekty

Kategória:Mestá v Grécku
Kategória:Obce v Grécku
Trnitá

**Trnitá** je katastrálne územie, jedno zo štyridsaťosem katastrálnych území štatutárneho mesta Brna. Väčšina katastrálneho územia leží v mestskej časti Brno-střed a menšia juhovýchodná časť katastra v mestskej časti Brno-jih. Má rozlohu 189,68 ha, je tu evidovaných 14 ulíc a 441 adries.

## Referencie

## Iné projekty

Trnitá
Trnitá
Jundrov

**Jundrov** je katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Má rozlohu 414,845 ha, je tu evidovaných 25 ulíc a 1 839 adries. Takmer celé katastrálne územie leží v mestskej časti Brno-Jundrov, no záhrady v južnej časti katastra (po úprave hraníc mestských častí *Brno-Jundrov* a *Brno-Kohoutovice* z 1. septembra 1995) ležia v mestskej časti Brno-Kohoutovice.

## Referencie

Jundrov
Jundrov
Pohreb

**Pohreb** (zastarano **pohrab**; v niektorých kontextoch hovorovo expresívne alebo zastarano **funus** či **fúnus**) môže byť:
*ďalšie synonymá: **pohrebný obrad** či **posledná rozlúčka**:
**všeobecne:  súhrn úkonov spojených (najmä obrad spojený s) s pochovaním, vrátane samotného pochovania, pozri pod pochovávanie (pohrebisko)
**v etnológii a podobne: komplex obradov, zvykov a úkonov vykonávaných v súvislosti so smrťou a pochovaním mŕtveho (vrátane samotného pochovania) od uzavretia truhly pred cestou na cintorín po úkony pozostalých po návrate z cintorína, v širšom zmysle od skonštatovania smrti po úkony pozostalých po návrate z cintorína alebo do skončenia karu a v najširšom zmysle do pohrebu patria aj úkony na počesť mŕtveho pri spomienkových dňoch, starostlivosť o hrob, o cintorín a ich navštevovanie, udržiavanie pamiatky zosnulého a názory na posmrtný život vôbec, pozri pod pochovávanie (pohrebisko)
*v slovenskom práve (podľa definície od roku 2011): *pochovanie ľudských pozostatkov alebo ľudských ostatkov, obyčajne spojený [sic!] s obradom*, pozri pod pochovávanie (pohrebisko)
*hovorovo: pohrebný sprievod
*v tafonómii: *významný medzník tafonomických dejín, oddeľujúci procesy preburiálne a postburiálne. Pri pohrebe sú kostrové pozostatky prekryté mineralogickým alebo biologickým sedimentom, napríklad pieskom či vegetáciou.* (porovnaj pochovávanie), pozri pohreb  (tafonómia)

## Referencie
Zoznam vládcov starovekého Egypta podľa Manetóna (Eusebios)

Toto je **zoznam vládcov starovekého Egypta podľa Manetóna, uvedených vo výpiskoch Georgia Synkella, ktoré urobil na základe výťahu Eusébia z Kaisareie.** V zozname sa tiež nachádza dĺžka trvania vlády, ktorú uvádzajú výpisky, a niektoré známe korelácie s doloženými staroegyptskými panovníkmi.

Pôvodný text *Aigyptiaky*, dejepisného diela héliopolitského kňaza Manetóna z 3. storočia pred Kr. sa nezachoval do dnešných dní. Jestvujú len fragmenty informácií, ktoré poznáme vďaka výpiskom byzantského mnícha Georgia Synkella z 9. storočia po Kr. Tento zoznam je podľa verzie, ktorá vychádza z výťahu kresťanského historika a biskupa Eusebia z Kaisareie zo 4. storočia po Kr. Z rovnakého (Eusébiovho) zdroja pochádzajú okrem Synkelových aj výpisky z 6.–8. storočia po Kr. (tzv. arménsky preklad) a výpisky Sophronia Eusebia Hieronyma (sv. Hieronyma) zo 4.–6. storočia po Kr. V zozname sú podané mená zo Synkellovej (grécke) a arménskej verzie (latinské). Eusébiov výťah vychádza z veľmi zjednodušenej kompilácie Manetónovho textu, dnes nazývanej *Epitomé*, ktorá sa pravdepodobne vo svojom období používala ako dejepisná príručka. Jej zdrojom bola s veľkou pravdepodobnosťou už editovaná redakcia vlastného textu *Aigyptiaky*.

## Panovníci a dynastie
Mená v prvom stĺpci sú zo Synkellovej gréckej verzie, v druhom stĺpci sú mená z latinského prekladu arménskej verzie Eusébiovho výťahu.

### Prvá kniha
#### Prvá dynastia

#### Druhá dynastia

#### Tretia dynastia

#### Štvrtá dynastia

#### Piata dynastia

#### Šiesta dynastia

#### Siedma dynastia

#### Ôsma dynastia

#### Deviata dynastia

#### Desiata dynastia

#### Jedenásta dynastia

### Druhá kniha
#### Dvanásta dynastia

#### Trinásta dynastia

#### Štrnásta dynastia

#### Pätnásta dynastia

#### Šesnásta dynastia

#### Sedemnásta dynastia

#### Osemnásta dynastia

#### Devätnásta dynastia

### Tretia kniha
#### Dvadsiata dynastia

#### Dvadsiata prvá dynastia

#### Dvadsiata druhá dynastia

#### Dvadsiata tretia dynastia

#### Dvadsiata štvrtá dynastia

#### Dvadsiata piata dynastia

#### Dvadsiata šiesta dynastia

#### Dvadsiata siedma dynastia

#### Dvadsiata osma dynastia

#### Dvadsiata deviata dynastia

#### Tridsiata dynastia

#### Tridsiata prvá dynastia

## Referencie

## Literatúra
* 

## Pozri aj
* Manetó
* Zoznam vládcov starovekého Egypta
* Zoznam vládcov starovekého Egypta podľa Manetóna (Africanus)
* Staroegyptská chronológia

Vládcovia starovekého Egypta podľa Manetóna (Eusébios)
Kružnica deviatich bodov

**Kružnica deviatich bodov** sa nazýva taká kružnica trojuholníka, na ktorej ležia jeho nasledujúce body:
*stredy strán
*päty výšok
*stredy spojníc vrcholov s ortocentrom (ortocentrum = spoločný bod výšok trojuholníka)

Kružnica deviatich bodov sa nazýva tiež **Feuerbachova kružnica**, pretože nemecký matematik Karl Wilhelm Feuerbach bol prvý, kto dokázal, že sa kružnica deviatich bodov dotýka vpísanej kružnice a pripísaných kružníc. 

Kružnica deviatich bodov je rovnoľahlým obrazom opísanej kružnice so stredom rovnoľahlosti v ťažisku trojuholníka a koeficientom κ = - 0,5. Z toho vyplýva, že jej stred leží na Eulerovej priamke v strede úsečky, spájajúcej ortocentrum so stredom opísanej kružnice. Jej polomer je polovicou polomeru opísanej kružnice.

## Pozri aj
*Eulerova priamka
*Kružnica
*Trojuholník

## Zdroje

Kategória:Kružnice
Kategória:Trojuholník
6. návštevná expedícia (ISS)

**6. návštevná expedícia** (skrátene **EP-6**; ) na Medzinárodnú vesmírnu stanicu (ISS) bola krátkodobá výprava holandského astronauta ESA André Kuipersa na stanici. Po týždennom pobyte na ISS a splnení vedeckého programu sa Kuipers vrátil na Zem.

## Posádka
### Hlavná
*  André Kuipers (1), palubný inžinier 1, ESA

V zátvorkách je uvedený celkový počet letov do vesmíru vrátane tejto misie.

### Záložná
*  Gerhard Thiele, palubný inžinier 1, ESA

## Priebeh výpravy
### Prípravy
Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz . Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.

V máji 2001 sa ESA dohodla s Roskosmosom na pravidelnej účasti európskych astronautov v návštevných expedíciach. V decembri 2002 bol na let v Sojuze TMA-3 plánovanom na október 2003 určený holandský astronaut ESA André Kuipers, jeho misia dostala názov "DELTA". Po havárii Columbie vo februári 2003 boli vtedajšie posádky rozpustené. Nakoniec bol Kuipers vymenovaný za náhradníka Pedra Duqueho pre let Sojuzu TMA-3. A súčasne bol v júni 2003 zaradený do hlavnej posádky nasledujúceho Sojuzu TMA-4 spoločne s členmi Expedícia 9 Gennadijom Padalkom a Michaelom Finckeom.

### Priebeh letu
Trojica Padalka, Kuipers, Fincke odštartovala do vesmíru 19. apríla 2004 z kozmodrómu Bajkonur v lodi Sojuz TMA-4. Po dvoch dňoch samostatného letu sa 21. apríla spojili so stanicou.

Po spojení sa kozmonauti privítali so stálou posádkou ISS, vyložili náklad na stanicu a začali pokusy programu DELTA. Časť vybavenia potrebného pre experimenty (54,2 z 119,4 kg prístrojov a materiálov) si priviezli kozmonauti sami, zvyšok prepravila na stanici zásobovaciu loď Progress M1-11.

Celkom Kuipers venoval experimentom programu DELTA 53 hodín a 35 minút, s pokusmi pomohli aj Gennadij Padalka (7 hodín a 50 minút) a Alexander Kaleri (1 hodinu a 10 minút). Na Zem Kuipers priviezol 15,7 kg materiálov s výsledkami experimentov.
 
Po týždennom pobyte na ISS sa 29. apríla 2004 o 20:52 UTC Kuipers s vracajúcou sa posádkou Expedície 8 v Sojuze TMA-3 odpútali od stanice a 30. apríla o 0:11 UTC pristáli v severnom Kazachstane, neďaleko Arkalyku.

## Referencie

* 


Kategória:Návštevné expedície Medzinárodnej vesmírnej stanice
Kategória:Kozmonautika v 2004
ŠKP Bratislava (hádzaná ženy)

**ŠKP Bratislava – hádzaná ženy** je slovenský ženský oddiel hádzanárskeho klubu ŠKP Bratislava, ktorý sídli v Bratislave. Je to 3-násobný majster Slovenska.

Od sezóny 2011/12 do 2013/14 niesol mediálny názov *ŠKP Piccard Senec*.

## História klubu
Všetko začalo v sezóne 1949/50 v Bratislavskom TKNB, kedy vznikla hádzanárska sekcia. Prvým tímom, ktorý sa zapojil do súťaže bol mužský tým pod názvom Dukla Bratislava. Zároveň však vznikol aj ženský tím, no existoval iba dva roky, po čom prešiel pod iný klub. Od tohto momentu bol tím chápaný ako čisto mužský a tento stav zotrval vyše 50 rokov. V roku 1959 sa Dukla Bratislava spojila s tímom Slovan Bratislava a začali vystupovať pod spoločným názvom *Červená hviezda (ČH)*. Meno a hra, ktorú pozná celá Európa. Tento názov tímu zotrval až do roku 1994, kedy po separácii Česko-slovenskej republiky sa názov zmenil na ŠKP Bratislava.

### Úspechy oddielu mužov
Mužský tým ČH počas celej svojej existencie hral v najvyššej hádzanárskej súťaži v Česko-Slovensku a okrem úspechov na domácom poli, exceloval v zahraničí. Viackrát vyhrali Národný pohár a v rokoch 1972/73, 1974/75, 1975/76 bol tím trojnásobným šampiónom Česko-Slovenska. Keď prvýkrát hrali v najvyššej európskej súťaži – PEM, tím sa dostal do semifinále proti nemeckému tímu VfL Gummersbach, neskoršom víťazovi PEM pohára. V klube ČH vyrástlo viacero známych hráčov, patriacich ku svetovej špičke, ktorý reprezentovali Česko-Slovensko či už na svetovom šampionáte alebo olympijským hrách.

### Vznik hádzanárskeho oddielu žien
V týchto časoch v Bratislave existovali štyri ženské kluby, ktoré zaznamenali množstvo úspechov a patrili k česko-slovenskej špičke. Po separácii Česko-Slovenska a páde komunizmu tri kluby, Inter, ZMDŽ a Vinohrady kompletne zanikli a ostal iba jeden – HC Štart Bratislava, ktorý v roku 2000 prešiel pod názov ŠKP. Tak mal v tej dobe ŠKP oba tímy, mužský aj ženský a zároveň vychováva dorast. V spoločnej českej a slovenskej najvyššej ženskej lige – WHIL bol niekoľko sezón aj tím ŠKP žien.

## Úspechy ženského oddielu ŠKP Bratislava
### Sezóna 2004/2005
* Postup do finále slovenského pohára (ako účastník druhej najvyššej súťaže – prvej ligy – na záverečnom turnaji v Michalovciach v semifinále porazili úradujúceho vicemajstra Slovenska HK ŠKP Banská Bystrica a vo finále podľahli majstrovskej Šali)
* Prvenstvo v prvej lige a postup do WHIL

### Sezóna 2007/2008
* Majster SR 2007/08
* Vyzývací pohár EHF 2007/08 – semifinále

### Sezóna 2008/2009
* Majster SR 2008/09 
* Víťaz Slovenského pohára 2008/09
* 3. miesto vo WHIL 2008/09
* Liga majstrov EHF 2008/2009 – 2. kvalifikačné kolo
* Pohár EHF – 3.kolo

### Sezóna 2009/2010
* Majster SR 2009/10
* Liga majstrov EHF 2009/10 – 2. kvalifikačné kolo
* Pohár EHF 2009/10 – osemifinále

## Externé odkazy
* Oficiálna stránka klubu ŠKP Bratislava 
* Oficiálna stránka klubu HK Senec 
* Profil klubu na stránke Európskej hádzanárskej federácie 
* Profil klubu na stránke the-sports.org  

Kategória:Slovenské hádzanárske kluby
Kategória:Šport v Bratislave
Kategória:Šport v Senci
Satyr

[thumb|200px|''Nymphy a Satyr'', obraz z roku 1873 od [William-Adolphe Bouguereau|Williama-Adolphe Bouguereaua (1825 – 1905).]]
**Satyr** () je v gréckej mytológii synom boha Herma alebo Silena. 

Satyrovia sú zaraďovaní medzi polobohov, skôr však medzi horských a lesných démonov. Boli sprievodcovia boha vína Dionýza, tiež bývali v družinách boha Pana. Zobrazovaní sú väčšinou ako napoly človek a napoly cap, s kučeravými vlasmi, špicatými ušami, tupým nosom, s rožkami, hrivou a kozími nohami. V neskoršej dobe sa táto podoba zjemňuje. 

Bola to veselá družina, pohybovali sa v skupinách, milovali víno aj rôzne iné pôžitky, boli samopašní, prenasledovali nymfy, tancovali a hrali hudbu, najmä na flautu, sýrinx, dokonca aj gajdy. Uvádza sa, že boli v podstate zbabelí. V mytológii sú väčšinou stotožňovaní s mužskou sexuálnou silou, v gréckom a rímskom umení sú často zobrazovaní s erekciou. Bývali videní aj ako pastieri stád. K ľuďom neboli práve ústretoví, prepadávali pastierov a strašili pútnikov. Podobali sa iným lesným polobohom – Silénom, s ktorými sa dobre znášali. 

Pomenovanie satyr je pôvodom grécke, s latinskými Satura či satira určite nijako nesúvisia, takže slová satira a satyr príbuzné nie sú. Ale to je všetko, čo sa o výraze satyr dá vyčítať v etymologických knihách. Pôvod tohto gréckeho slova je nejasný. Isté ale je, že takpovediac kozí zjav týchto gréckych mytologických bytostí, s ich rožkami, kopytami aj chvostami, dal vzniknúť predstave našich predkov o čertoch. Čerti aj v súčasných filmoch vyzerajú vlastne rovnako ako grécki satyrovia.

## Odraz v kultúre
Satyrovia boli znázornení na množstve malieb, najznámejšie sú: 
* *Satyr s amforou* a *Satyr s mladým Dionýzom* (z 3. stor. pred Kr.) od Epiktéta 
* Bronzová soška *Tancujúci satyr* a.i. 
* Novodobých sôch, sošiek a obrazov je mnoho

Iné vyobrazenie satyr podávajú knihy C. S. Lewisa Letopisy Narnie, sfilmované režisérom Andrew Adamsonom a to podobe blízkej faunom.

## Zdroje

## Iné projekty

Kategória:Postavy gréckej mytológie
Kategória:Rímska mytológia
Kategória:Bájne tvory gréckej mytológie
Exhumácia

**Exhumácia** môže byť:
* vykopanie mŕtvoly z hrobu, pozri exhumácia (hrob)
* v geológii: výzvih a obnaženie hlboko pochovaných hornín, pozri exhumácia (geológia)
Ajdovščina

thumb|right|Pohľad na mesto
thumb|right|Poloha v rámci Slovinska
**Ajdovščina** (, ) je mesto v Slovinsku v západnej časti krajiny vo Vipavskej doline. Podľa údaja z roku 2002 má mesto 18 095 obyvateľov.

## Iné projekty

Kategória:Mestá v Slovinsku
Bovec

thumb|right|Bovec
thumb|right|Poloha v rámci Slovinska
**Bovec** (, , ) je mesto v Slovinsku v severozápadnej časti krajiny na rieke Soča pod Júlskymi Alpami. Podľa údaja z roku 2007 má mesto 1 612 obyvateľov.

## Iné projekty

Kategória:Mestá v Slovinsku
Črnomelj

thumb|right|Črnomelj
thumb|right|Poloha v rámci Slovinska
**Črnomelj** () je mesto v Slovinsku v juhovýchodnej časti krajiny na ľavom brehu rieky Lahinja. Podľa údaja z roku 2008 má mesto 14 936 obyvateľov.

## Iné projekty

Kategória:Mestá v Slovinsku
Domžale

thumb|right|Železničná stanica v Domžale
thumb|right|Poloha v rámci Slovinska
**Domžale** () je mesto v Slovinsku v strednej časti krajiny. Neďaleko mesta sa nachádza renesančný hrad Krumperk. Podľa údaja z roku 2008 má mesto 13 037 obyvateľov.

## Iné projekty

Kategória:Mestá v Slovinsku
Dravograd

thumb|right|Dravograd
thumb|right|Poloha v rámci Slovinska
**Dravograd** () je mesto v Slovinsku na severe krajiny neďaleko hraníc s Rakúskom ležiace na rieke Dráva. Podľa údaja z roku 2008 má mesto 9 001 obyvateľov.

## Iné projekty

Kategória:Mestá v Slovinsku
Gornja Radgona

náhľad|Poloha v rámci Slovinska
**Gornja Radgona** (, ) je mesto v Slovinsku na severovýchode krajiny ležiace na rieke Mura tvoriacej hranicu s Rakúskom. Podľa údaja z roku 2008 má mesto 8 689 obyvateľov.

## Iné projekty

Kategória:Mestá v Slovinsku
Brežice

thumb|right|Centrum mesta
thumb|right|Poloha v rámci Slovinska
**Brežice** () sú mesto v Slovinsku vo východnej časti krajiny nedaleko hraníc s Chorvátskom. Podľa údaja z roku 2008 má mesto 24 577 obyvateľov.

## Iné projekty

Kategória:Mestá v Slovinsku
Cerknica

thumb|right|Pohľad na mesto
thumb|right|Poloha v rámci Slovinska
**Cerknica** (, ) je mesto v Slovinsku v juhozápadnej časti krajiny v pohorí Kras. Podľa údaja z roku 2008 má mesto 11 112 obyvateľov.

## Iné projekty

Kategória:Mestá v Slovinsku
Ilirska Bistrica

thumb|right|Železničná stanica v meste Ilirska Bistrica
thumb|right|Poloha v rámci Slovinska

**Ilirska Bistrica** (, , ) je mesto v Slovinsku na juhu krajiny. Podľa údaja z roku 2008 má mesto 14 131 obyvateľov.

## Iné projekty

Kategória:Mestá v Slovinsku
Kočevje

thumb|right|Železničná stanica v meste Kočevje
thumb|right|Poloha v rámci Slovinska
**Kočevje** () je mesto v Slovinsku v južnej časti krajiny medzi riekami Krka a Kolpa. Podľa údaja z roku 2008 má mesto 16 999 obyvateľov.

## Iné projekty

Kategória:Mestá v Slovinsku
Krško

thumb|right|Pohľad na mesto z hradu
thumb|right|Poloha v rámci Slovinska
**Krško** je mesto v Slovinsku v juhovýchodnej časti krajiny. Neďaleko mesta sa nachádza jediná jadrová elektráreň v krajine. Podľa údaja z roku 2008 má mesto 26 249 obyvateľov.

## Iné projekty

Kategória:Mestá v Slovinsku
Laško

náhľad|Laško
náhľad|Poloha v rámci Slovinska
náhľad|Železničná stanica v Laško
**Laško** je mesto v Slovinsku, nachádzajúce sa vo východnej časti krajiny. V meste sa nachádzajú známe kúpele. Podľa údaja z roku 2002 má mesto 13 730 obyvateľov. Mesto je známe aj vďaka pivovaru Laško (slovin. *Pivovarna Laško*).

## Iné projekty

Kategória:Mestá v Slovinsku
Litija

thumb|right|Litija
thumb|right|Poloha v rámci Slovinska
**Litija** je mesto v Slovinsku nachádzajúce sa v strede krajiny v doline rieky Sáva. Podľa údaja z roku 2008 má mesto 14 698 obyvateľov.

## Iné projekty

Kategória:Mestá v Slovinsku
Ljutomer

thumb|right|Ljutomer
thumb|right|Poloha v rámci Slovinska
**Ljutomer** je mesto v Slovinsku vo východnej časti krajiny, približne 40 km východne od Mariboru. Podľa údaja z roku 2002 má mesto 11 720 obyvateľov.

## Iné projekty

Kategória:Mestá v Slovinsku
Thomas Marshburn

**Thomas Henry Marshburn** (* 29. august 1960, Statesville, Severná Karolína, USA) bol pôvodne lekárom, od mája 2004 je astronautom NASA. Do vesmíru sa dostal na dva týždne ako člen posádky raketoplánu Endeavour pri lete STS-127 na Medzinárodnú vesmírnu stanicu (ISS) v júli 2009 a na polročný pobyt z decembra 2012 do mája 2013 v rámci Expedícií 34 a 35.

## Život
### Mladosť, letec
Thomas Marshburn sa narodil vo Statesville v Severnej Karolíne. Po ukončení strednej školy v Atlante študoval najprv fyziku na *Davidson College* v Severnej Karolíne (bakalár 1982) a University of Virginia (magister 1984). Potom začal štúdium medicíny na Wake Forest University, absolvoval ju v roku 1989.

Po štúdiu pracoval na pohotovosti v nemocniciach v Tolede, Seattli, Houstone a Bostone. Od roku 1994 pracoval v NASA, dva roky strávil v Rusku ako lekár amerických astronautov pripravujúcich sa vo Hviezdnom mestečku na lety v rámci programu Shuttle-Mir v rokoch 1996 – 1997 a ako lekár posádky Expedície 7 na Medzinárodnú vesmírnu stanicu (ISS) v roku 2003.

### Astronaut
[thumb|left|Thomas Marshburn (vľavo) a [Christopher Cassidy upravujú tepelnú izoláciu manipulátora SDPM (Dextro) na povrchu ISS, 27. júla 2009]]
Prihlásil sa do 18. náboru astronautov NASA v roku 1999, prepracoval sa len medzi 123 finalistov. V nasledujúcom 19. nábore zaznamenal úspech a 6. mája 2004 bol zaradený medzi amerických astronautov. Začal základný kozmonautický výcvik a vo februári 2006 získal kvalifikáciu "letový špecialista" raketoplánu.

Vo februári 2008 NASA zverejnila Marshburnovo menovanie do posádky letu STS-127 plánovaného na nasledujúci rok. Do vesmíru odštartoval 15. júla 2009 na palube raketoplánu Endeavour. Cieľom misie bolo dokončenie montáže modulu Kibó, doprava zásob a vybavenia na Medzinárodnú vesmírnu stanicu (ISS). Let trval 15 dní, 16 hodín a 45 minút.

V júni 2010 bol zaradený do posádky Expedície 34 a 35 na ISS s plánovaným štartom 20. novembra 2012.

Thomas Marshburn je ženatý, má dcéru.

## Referencie

## Zdroje

Kategória:Kozmonauti USA
Kategória:Osobnosti zo Severnej Karolíny
Logatec

thumb|right|Logatec
thumb|right|Poloha v rámci Slovinska
**Logatec** je mesto v Slovinsku v strede oblasti Vnútorné Kraňsko medzi mestami Ľubľana a Postojna. Podľa údaja z roku 2003 má mesto 11 343 obyvateľov.

## Iné projekty

Kategória:Mestá v Slovinsku
Lendava

thumb|Lendava
náhľad|Poloha mesta

**Lendava** je mesto v Slovinsku vo východnej časti krajiny v oblasti Prekmurie neďaleko hraníc s Maďarskom. Podľa údaja z roku 2008 má mesto 11 384 obyvateľov.

## Partnerské mestá
*  Zalaegerszeg, Maďarsko, 1990

## Iné projekty

Kategória:Mestá v Slovinsku